సూర్య బహదూర్ థాపా

సూర్య బహదూర్ థాపా (నేపాలీ : सूर्य बहादुर थापा ; మార్చి 21, 1928 - ఏప్రిల్ 15, 2015) నేపాలీ రాజకీయ నాయకుడు, ఐదుసార్లు నేపాల్ ప్రధానమంత్రిగా పని చేశాడు. ఆయన 50 సంవత్సరాలకు పైగా రాజకీయ జీవితంలో ముగ్గురు వేర్వేరు రాజుల క్రింద పని చేశాడు. థాపా ఐదుసార్లు (1963-64, 1965-69, 1979-83, 1997-98 & 2003-04) నేపాల్ ప్రధానమంత్రిగా పని చేశాడు.

థాపా 1958లో సలహా మండలి సభ్యుడిగా, చైర్‌పర్సన్‌గా ఎన్నికయ్యాడు. ఆయన ఆ తరువాత 1959లో ఎగువ సభకు నియమితులై 1963 నుండి 1964 వరకు మంత్రి మండలికి అధ్యక్షుడిగా నియమితులయ్యాడు. నేపాల్ పంచాయితీ వ్యవస్థ కింద సూర్య థాపా మొదటి ప్రధానమంత్రి.  

థాపా 1990కి ముందు  మూడుసార్లు నేపాల్ ప్రధానమంత్రిగా పని చేశాడు. 1990లో బహుళ పార్టీ ప్రజాస్వామ్యం స్థాపించబడిన తర్వాత ఆయన రాష్ట్రీయ ప్రజాతంత్ర పార్టీని స్థాపించి రెండుసార్లు ప్రధానమంత్రి పదవిని చేపట్టాడు. ఆయన 2005లో పదవీ విరమణ చేశారు. నేపాల్ రాజ్యాంగాన్ని రూపొందించిన రాజ్యాంగ సభలో ఆయన అత్యంత పురాతన సభ్యుడు.

 అవార్డులు 

 జాతీయ 

 నేపాల్ శ్రీపాద, I క్లాస్
 ఆర్డర్ ఆఫ్ త్రి శక్తి పట్టా (మూడు దైవిక శక్తులు), మెంబర్ ఫస్ట్ క్లాస్ ( జ్యోతిర్మయ-సుభిఖ్యాత్-త్రి-శక్తి-పట్టా ), 1963
 ఆర్డర్ ఆఫ్ గూర్ఖా దక్షిణ బహు (గూర్ఖా కుడి చేతి), మెంబర్ ఫస్ట్ క్లాస్ ( సుప్రసిధ-ప్రబల-గూర్ఖా-దక్షిణ-బాహు ), 1965
 విశేష్ సేవా పదక్
 దైబీ-ప్రకోబ్ పిడితొద్దర్ పదక్, 1968
 శుభ-రాజ్య-విషేక్ పదక్, 1975
 ఆర్డర్ ఆఫ్ ఓం రామ పట్టా 1980
 బీరేంద్ర-ఐశ్వర్య సేవా పదక్, 2002

 అంతర్జాతీయ 

 జర్మనీ సమాఖ్య గణతంత్రం యొక్క ఆర్డర్ ఆఫ్ మెరిట్
 నేషనల్ ఆర్డర్ ఆఫ్ మెరిట్ (ఫ్రాన్స్)

మరణం
సూర్య బహదూర్ థాపా  87 సంవత్సరాల వయస్సులో కడుపు క్యాన్సర్‌తో చికిత్స పొందుతూ గుర్గావ్‌లోని మేదాంత ఆసుపత్రిలో ఏప్రిల్ 15న మరణించాడు.
మూలాలు

వర్గం:నేపాల్ ప్రధానమంత్రులు
వర్గం:1928 జననాలు
వర్గం:2015 మరణాలు